open-index/open-wikipedia-markdown huggingface dataset:
Way Kanan

**Way Kanan** entu atu kabupatèn nyang ada di Propinsi Lampung. Ni kabupatèn punya sintrem guwernemèn ada di nama Blambangan Umpu. Ni kabupatèn ngejenggar ampé 3.921,63 km2 dengen kepadetan penduduknya 122 orang/km2. Ada 476.871 orang nyang tinggal di mari.
Wendy's

**Wendy's** ya'entu warung madang èn franchise nyang spesialnya ngebuat burger. Didiriin oleh Dave Thomas taon 1996
Wiang Cendana

**Wiang Cendana** (hurup Arap gundul: وياڠ چندان 'kota nyang dikulilingin kayu cendana') atawa **Vientiane** atawa **Wiang Can** (hurup Arap gundul: ويڠ چن; Lao:  ວຽງຈັນ; dibaca *Wyang Can*; Inggris: *Vientiane*) ya'entu jadi negeri Laos punya sintrem. Enni kota pernahnya ada di kali Mèkong nyang ada di Asia Kidul-Wètan punya gutekan tanah. Wiang Cendana entu bagèan deri karesidènan Wiang Cendana (*Kampheng Nakhon Wyang Can*) èn pernahnya entu sènggolan ama negeri Muang-Tay. Wiang Cendana punya penduduk taon 2020 ada 948.447 orang. 
Raja Setthathirath ngeja Wiang Cendana jadi kerajaan Lan Sang punya sintrem taon 1560. Kutika taon 1893, negeri Prasman atawa negeri Prasman ngambil enni kotè biar jadi sintrem protèktorat Prangseman-Laos taon 1899.

Enni kota jadi tempat dipedalnya Gerak Badan Asia Kidul-wètan (SEA Games) bulan Désèmber 2009 keparengan ama ngerayain 50 taonnya.

## Ruju'an
Wikikamus

**Wikikamus** (hurup Arab Gundul: ويكيقاموس) atawa basa Inggrisnya ***Wiktionary*** ièlah proyèk berayan Wikipédi nyang dimaksudin bakal jadi kamus wiki perdèo (masup juga' banda kata èn pekataan) dalem macem-macem basa. Wikikamus kuaran basa Inggris dasarnya dibuka ari bulan 12 Désèmber 2022 sebagé kelanjutan deri Daniel Alston punya pengajuan. Ari bulan 29 Maret 2004, Wikikamus kuaran basa laènnya, nya'entu basa Prasman ama basa Pol, mulain dibuka. Semprakan entu, Wikikamus di laèn-laèn basa juga' mulain pada dibuka. Sanonya, Wikikamus nangkring di URL sementara nyang akirnya pas 1 Méi 2004 dipindahin ke wiktionary.org.

## Ruju'an
Welanda

**Welanda** atawa **Walanda** (hurup Arab Gundul: ولندا) atawa **Olanda** (hurup Arab Gundul: اولندا) atawa **Holanda** (hurup Arab Gundul: هولندا) atawa **Belanda** (hurup Arab Gundul: بلندا) atawa **Nèderlan** (hurup Arab Gundul: نيدرلند;  'tana renda') ya'entu atu negara di Èropa nyang bentuk negaranya monarki konstitusionil. Dia punya hopstad nama Amsteredam.

## Ruju'an
Wikikuliah

**Wikikuliah** (hurup Arab Gundul: ويکيکلية) atawa basa Inggrisnya ***Wikiversity*** ièlah proyèk wiki deri Yayasan Wikimédia nyang dijujuin bakal nyediain bahan-bahan belajar. Wikikuliah bukan uniwersitèt èn kaga' nanjain kelas (bukan kuliah dalem-jala atawa didikan deri jauh), melèngken cuman ngangsrogin bahan-bahan deresan trap uniwersitèt nyang sapa baé bisa buka'.

Wikikuliah pèrsi belongkotan resminya muncuk 15 Agustus 2006 paké gantung basa Inggris sebagé pèrsi awalnya èn pèrsi basa Dèt nyang dikeja 24 Agustus 2006 sebagé kuaran nyang ke-2.

## Ruju'an
Wikimacem

**Wikimacem** (hurup Arab Gundul: ويکيماچم) atawa basa Inggrisnya ***Wikispecies*** ièlah atu proyèk nyang disetut ama Yayasan Wikimédia nyang jujuannya ngeja kaca-kaca isi perdèo pasa macem-macem. Wikimacem nglingkup héwan, tumbuhan, jamur, kuman, èn kabèhan mahluk idup laènnya èn bakal dikembangin husus ama Wikipédi.

## Ruju'an
Weladimir Lènin

**Weladimir bin Ilyas Ulyanop** (hurup Arab Gundul: ولاديمير بن الياس اوليانوف; Rus: Владимир Ильич Ульянов *Vladimir Il'yich Ul'yanov*, éjaan sebelon 1918: Владиміръ Ильичъ Ульяновъ) atawa bekènnya **Lènin** (hurup Arab Gundul: لينين) (10 April 1870 – 21 Januari 1924) ièlah sorang pokrol, ahli pulitik, penggerak perobahan deri Ruslan èn jadi dedengkot parté Bolsèwik ama mimpin Pegerakan Oktober. Dia jadi dedengkot Uni Sowièt pertama, guwernemèn nyang nyedèk Ruslan tahon 1917. Lènin punya pikiran jadinya ièlah ajaran Lèniniah.

## Ruju'an
Wikikitab

**Wikikitab** (hurup Arab Gundul: ويکيکتاب) atawa basa Inggrisnya ***Wikibooks*** ièlah proyèk sebrayanan ama Wikipédi nyang jadi bagèan deri Yayasan Wikimédia nyang dimuncukin 10 Juli 2003.

Ni proyèk entu omplokan kitab perdèo, pedoman cara maké, ama laèn-laèn tèks. Ni proyèk ièlah wiki nyang artinya saban orang gableg mermak makalah kitab apa aja.

Ni proyèk dimuncukin sebagé waroan bakal perminta'an deri tukang wiki nama Karl Wick bakal tempat bakal mulain pembangunan kitab-kitab isi perdèo bakal mongès béa ama kewatesan laènnya dalen bahan pelajaran.

Berapa kitab-kitab awal entu dijiplak deri sumber-sumber isi perdèo laènnya nyang ketemu di internèt. Wikikitab gableg laèn-laèn proyèk nya'entu: Wikibocah èn Wikikuliah. Wikibocah dimaksudin bakal jadi proyèk nyang dijujuin bakal tukang wiki nyang masing bocah. Wikikuliah entu kalangan belajar nègla èn komunitèt pemerdataan.

## Ruju'an
Wikipédi

**Wikipédi** (hurup Arab Gundul: ويكيفيدى) atawa basa Inggrisnya ***Wikipedia*** (pengucapan Inggris: /ˌwɪkɪˈpiːdiə/ *wik-*'ih**-pee-**dee*'-ə*) ièlah atu proyèk ènsiklopédi dalem-jala anèkabasa nyang perdèo lagi ngablag nyang dijalanin ama Yayasan Wikimédia, atu orhanisasi sonderuntung nyang hopkantornya di Plorida, Amrik Serèkat. Nama Wikipédi dasarnya deri gabregan kata *[[wiki]]* ama *[[ènsiklopédi]]*. Wikipédi diluncurin tahon 2001 ama Jimmy Wales èn Larry Sanger, èn sering dipaké bakal gawéan paranan bekèn di internèt. Proyèk Wikipédi jujuannya mah bakal ngasi atawa ngangsrong-ngangsrongin èlmu pengetauan bakal halayak umum.

## Ruju'an
Wikisumber

**Wikisumber** (hurup Arab Gundul: ويکيسمبر) atawa basa Inggrisnya ***Wikisource*** ièlah Wikimédia punya proyèk nyang jujuannya bakal ngebangun atu bibliotik wiki dengen isi perdèo nyang isinya naskah-naskah sumber pertama (*primary source*), serènta terjemahan naskah-naskah sumber ke dalem macem-macem basa ama bahan-bahan pendukungnya. Aderèsnya ada di www.wikisource.com.

Wikisumber dasarnya paké nama *Project Sourceberg* tanggal 24 Nopèmber 2003 di rungkun http://sources.wikipedia.org. Sekarang, namanya balik jadi *Wikisource* 6 Désèmber 2003. Aderèsnya dipindahin ke http://wikisource.org tanggal 23 Juli 2004.

## Ruju'an
Wikitukil

**Wikitukil** (hurup Arab Gundul: ويکيتقل) atawa basa Inggrisnya ***Wikiquote*** ièlah proyèk berayanan ama Wikipédi nyang paké peranti alus MédiaWiki nyang bedu. Wikitukil entu atu deri kuarga proyèk berales wiki nyang dijalanin ama Yayasan Wikimédia. Sanonya, ni proyèk didasarin ama Daniel Alston punya pikiran èn diterepin ama Brion Vibber. Ni proyèk punya jujuan entu ngehasilin paranan jenggar pasal tukilan secara samenwèrekan (*kolaboratif*) deri orang-orang bekèn, kitab èn peribasa kata, èn bakal ngasi tètèk bengèk pasal tu pada.

## Ruju'an
Wiktoriah (Ostrali)

**Wiktoriah** (hurup Arab Gundul: وقتورية; Inggris: *Victoria*) ièlah atu negeri di Ostrali. Ni negeri adanya di pojokan kidul-wètan deri tu negara. Dia punya hopstad, kota nyang paling gedé ama ngebadeg penduduknya, entu Mèlben. Tahon 2022, diancer-ancer ada 6.704.300 orang nyang pada ngejogrog di ni negeri.

## Ruju'an
Wiktoriah deri Britani Gedé

**Ratu Wiktoriah** (hurup Arap gundul: راتو وقتورية, atawa **Alexandrina Victoria**; 24 Méi 1819 – 22 Januari 1901) ada satu Ratu Kerajaan Rempug Britani Gedé èn Irlan sedari tahon 1837 ampé 1901. Dia anaknya atu putri Dèt èn pengèran Inggris. Dia jadi Ratu Britani Gedé pas dia punya umur masing 18 tahon, seabisnya dia punya encing Raja William IV wapat. Dia ngewarisin tahta sebab dia punya baba ada punya tiga sudara laènnya nyang wapat sonder ninggalin anak nyang sah.

Dia dibimbing ama nyang mulia, Louise Lehzen, èn Pendèta George Davys. Dia belajar juga' dah tu ngomong ama ngebaca basa Dèt ama Prasman. Ratu Wiktoriah seneng banget ngibing, ngegambar, naèk kuda, ama nyanyi. Dia pernah dapet pengajaran pas dia masing bocah deri penyanyi opera Luigi LaBlache. Dia demen ngegambar èn gapa maèn piano. Dia terus nulis dia punya buku arian sepanjang idupnya.

Wiktoriah kawin ama dia punya misan pertama, Pangèran Albert, tahon 1840. Dia ngedukung èlmu pengetauan, perdagangan, èn seni di Britani. Wiktoriah ama Albert ada punya sembilan anak. Bakal dia pada, kuarga nyang baè' ama ajaran Serani entu penting. Umumnya, orang Inggris ada ambil tuladan deri dia pada.

Pamèran Agung di Crystal Palace, Londen, dibuka' tahon 1851. Tu bisa kejadian sebagèannya lantaran Albert punya kerja keras. Tu pamèran ada mamèrin keberasilan orang-orang Britani di masanya Wiktoriah.

Tahon 1861, Pangèran Albert wapat èn Wiktoriah ngejauhin keidupan umum.

Britani mingkin jadi kuat di taon-taon abisnya, èn di tahon 1877, Wiktoriah ada dapet gelar 'Kaèsarah Hindi'. Wiktoriah ada punya kebèngbat ama Hindi, cuman kaga' pernah dah dia ke sonoh. Cuman, anaknya malah nyang ke sonoh.

Tahon 1897, Wiktoriah ada ngerayain dia punya 60 tahon jadi ratu. Ni ngeliwatin dia punya engkong Raja George III. Dia jadi ratu selamanya 63 tahon, tujuh bulan nyang lebi panjang deri mana-mana raja atawa ratu Inggris. Orang pada bilang dia 'Èropa punya nini' sebab banyak deri Wiktoriah punya anak pada jadi raja, pangèran, èn putri laèn-laèn negara.

Abis wapatnya lantaran penyakit setruk, dia punya anak lanang Albert Edward jadi Raja Edward VII èn jadi Raja Kerajaan Rempug èn Kaèsar Hindi sedari 22 Januari 1901 ampé 6 Méi 1910.

## Ruju'an
Wilayah Britani di Laotan Hindi

**Wilayah Britani di Laotan Hindi** (hurup Arab Gundul: ولاية بريطانى دلاؤتن هندى; basa Inggris: *British Indian Ocean Territory*) entu Kerajaan Rempug punya wilayah tanggungan. Ni nglingkup banyak pulo-pulo kecit di Laotan Hindi. Wilayahnya entu tuju pulo cincin Kepuloan Cagos nyang pulo kecitnya ada 1.000-an – kebanyakannya mah kecit jasa. Jumblah wilayah daratannya entu 60 km2 (23 mi2) doang gènèng. Pulo nyang paling gedénya entu Pulo Diégo Garsia.

Mao Hindi kè', Moritius kè' pada nyedèk ni wilayah èn kaga' ngakuin Kerajaan Rempug punya kuasa di Kepuloan Cagos. Hindi kaga' ngakuin suwerénitèt (daulat) Inggris di ni "pulo-pulo Hindi/nyang budayanya Hindi" èn udah pada nyengkètain kewontenannya semprakan 1947.

Ni pulo punya orang asli udah pada digesuin (diusir-usirin) ama guwernemèn Britani. Tu orang pating dikirim ke Moritius, apa ga' ke Sésèl. Ni kejadiannya tahon 1968 ampé 1973, bakal ngasi permisi ama Amrik Serèkat bakal ngeja markas gabungan militèr Amrik-Britani. Tahon 2000, Mahkamah Tinggi Britani pertama kalinya bikin aturan kalo orang asli bolé kombali ke situ, cuman guwernemènnya pepes ngotot kaga' mau nerima ini beslit mahkamah. Orang kata mah, gènèngan banyak orang asli nyang ngejal pulang ke ni daèrah.

## Ruju'an
Wilayah Ibu Negeri Ostrali

**Wilayah Ibu Negeri Ostrali** (hurup Arab Gundul: ولاية ايبو نݢرى استرالى; Inggris: *Australian Capital Territory* atawa pèndèk lèternya **ACT**) ièlah atu wilayah kecit di Ostrali. Ni wilayah dibikin jadi Ostrali punya ibu negeri, Kambèra, bahna pada gegucelan dah: nyang Walès Kidul Baru mao dia jadi hopstad, nyang Wiktoriah juga' mao jadi hopstad. Di entu waktu juga', Wilayah Telok Jerwis juga' dibikin, jadinya ACT bisa gableg bandar sonder begantung ama atu negeri. Ni wilayah ada mentil di jeronya Walès Kidul Baru.

## Ruju'an
Wilayah Lor (Ostrali)

**Wilayah Lor** (hurup Arab Gundul: ولاية لور; Inggris: *Northern Territory*) ièlah atu wilayah di Ostrali. Dia punya ibu negeri nama Darwin. Wilayah Lor gableg gurun nyang seablag-ablag. Pating ngejeprah tempat-tempat penting kaya' Watu Uluru. Itu watu – atu kebuyutan bakal orang asli.

## Rujuán
Wilayah penggabregan

**Wilayah penggabregan** ya'entu divisi administratif sub-nasional Hindi. Ga kaya' negara bagian nyang punya guwernemen nyang dipilih sendiri, wilayah penggabregan diperintah secara langsung oleh guwernemen Hindi; persiden Hindi nunjuk Wakil Gubernur untuk tiap wilayah.
Wiliam Sèkspir

**Wiliam Sèkspir** (hurup Arab Gundul: ويليم شکسفير) atawa dalem éjaan aslinya **William Shakespeare** (sek. 23 April 1564 – 23 April 1616) entu atu tukang nulis lakon, penyair, ama bintang lakon asal Inggris. Dia nulis 40 lakon nyang diketauin (dengen separohnya dirèken jenis banyolan) èn dua sair panjang selamanya dia idup. Dia idup di Stratpod-atas-Awon, Warwiksèr, Inggris. Dia punya lakon misi ditampilin ampé wayah gini. Dia sering banget ditukil dalem tulisan-tulisan modèren.

Sèkspir nulis dia punya karya sekira tahon 1592 ampé 1613. Dia punya karya entu deri nyang paling nyohor dalem kesastraan Inggris èn dipelajarin di mana-mana sekolah di mana-mana dunia. Selaènnya nulis, Sèkspir juga' belakon di matskepé lakon *The Chamberlain's Men*, semprakan 1594.

Sèkspir nulis lakon deri ragem jenis atawa jandrah. Ada nyang jandrahnya sejarah, trahèdi, èn banyolan. Sèkspir entu orang nyang paling pertama nyang perna nulis banyolan-trahis (*tragicomedy*), atu jandrah nyang nyampurin itu banyolan ama trahèdi dengen ujung gumbira.

Sèkspir punya lakon ditulis dalem basa sair. Banyak deri dia punya lakon dinatarin di tempat èn wayah nyang au di mana. Ceritranya sering kali nggregetin, romanti, èn gumbira (dalem banyolan), atawa sedi pisan (dalem trahèdi). Ni ceritra pada ngeja orang pèngèn tau apa nyang bakal kejadian ama itu tokohnya pada. Ni lakon sering ngomongin hal nyang ampé wayah gini masing penting, kaya' cinta, kesedian, arepan, kemongkokan, kegedegan, hasud, èn kegoblogan.

Sèkspir nambahin banyak kata-kata ama gabungan kata anyar ke basa Inggris. Ada kali' 1.700 lebi kata anyar basa Inggris nyang dia bikin. Dia juga' bikin berapa kata jadi mingkin kebekèn.

## Ruju'an
Wilnius

**Wilnius** (hurup Arab Gundul: ويلنيوس; Lito: *Vilnius* [ˈvʲɪlʲnʲʊs]) ièlah hopstad ama kota paling gedénya Litowen. Per Juli 2023, Wilnius punya jumblah penjogrog keancer secuplek 593.436 orang. Gutekan kotaan Wilnius, nglèbar ampé nglèbèr-nglèbèr ke luar-luar wates, gableg jumblah penjogrog keancer 718.507 orang tahon 2020. Bulan Nopèmber 2022, ada barang 753.875 orang nyang jadi mukimin ajeg di Wilnius kota èn haminté kedemangan Wilnius kegabreg.

## Ruju'an
Wolpgang Amadéus Mosar

**Wolpgang Amadéus Mosar** (hurup Arab Gundul: وولفݢڠ اماديوس موسر) atawa éjaan aslinya **Wolfgang Amadeus Mozart** (Dèt: [ˈvɔlfɡaŋ amaˈdeus ˈmoːtsaʁt]) nyang aslinya namanya **Johannes Chrysostomus Wolfgangus Gottlieb Mozart** (27 Januari 1756 – 5 Désèmber 1791) entu atu orang tukang bikin gending. Mosar dianggep salah atu deri tukang bikin gending klasik nyang paling penting ama paling bekèn dalem sejarah punya lama. Dia punya gawéan (ada 700 laguan) masup gubahan-gubahan nyang jenggar diakuin puncaknya gawéan gending simponi, gending kamar, gending piano, èn gending koor. Atu tulad deri dia punya gawéan entu opera *Don Giovanni dan Die Zauberflöte*. Banyak deri Mosar punya gawéan dianggep répèrtoar pakem kongsèr klasik èn diakuin jadi gawéan ajib gending jaman Klasik. Dia punya gawéan banyak dirèntètin dalem kataloh Köchel-Verzeichnis.

## Ruju'an
Wènen

**Wènen** (hurup Arab Gundul: وينن; Dèt: *Wien* [viːn]; Bèier: *Wean* [veɐ̯n]) entu ièlah hopstad, kota paling gedé, ama atu deri sembilan negeri di Ostenrèk. Wènen entu Ostenrèk punya kota paling ngrangseg ama kota alaihim, dengen barang dua juta mukimin (2,9 juta di jero gutekan mètropolitan, ampir sepertiganya tu negara punya penjogrog kabèhan), èn dia punya sintrem budaya, atur banda, ama pulitik. Ni kota – kota paling gedé nomer enem di Uni Èropa kalu diliat deri dia punya penjogrog èn kota paling gedé deri semua kota di lingir Kali Dono.


Wien-Schottenstift-08-Freyung-2008-gje.jpg
Wien-Linke Wienzeile-06-2007-gje.jpg
Wien-Fiaker-34-Michaelerplatz-2009-gje.jpg
Wien-Himmelpfortgasse-02-2013-gje.jpg
Wien-Volkstheater-02-2009-gje.jpg
Wien-Plankengasse-02-Reformierte Stadtkirche-2009-gje.jpg
Wien-Kohlmarkt-44-Nr 14-Cafe Demel-2009-gje.jpg
Wien-Kohlmarkt-12-Nr 4-Chegini-2009-gje.jpg

## Ruju'an
Wèt dasar

**Wèt dasar** (hurup Arab Gundul: ويت داسر) atawa **undang-undang dasar** (hurup Arab Gundul: اوندڠ٢ داسر) entu omplokan asas-asas dasaran atawa aturan-aturan pendulunya nyang udah jejeg nyang jadi dasar wèt deri atu tata negara, paguyuban, atawa laèn-laèn macem èntitèt, èn umumnya ngedantain sedanta-dantanya pegimana tu èntitèt kudunya dibestir.

## Ruju'an
Wètan

**Wètan** (hurup Arab Gundul: ويتن) atawa **ètan** (hurup Arab Gundul: ايتن) atawa **bètan** (hurup Arab Gundul: بيتن) entu atu deri 4 arah utama di kompas. Wètan biasanya ditaroh di belah kanannya kar. Tuladnya, Jepang ada di blètannya Tiongkok, èn Tiongkok juga' di blètannya Pakistan. Adapun kalo disebut "Wètan", biasanya maran ke negara-negara Asia (wabilhusus Pakistan mengètan kaya' Tiongkok èn Hindi). Mataari ama bulan nongtotnya deri wètan.

Adapun "di sebelah wètan" bentukannya entu **blètan** (hurup Arab Gundul: بليتن), kalo "ke sebelah lor" – **ngètan** (hurup Arab Gundul: ڠيتن).

## Ruju'an
Wéwé gombèl

**Wéwé gombèl** (hurup Arab Gundul: ويوى ݢومبيل) ya'entu sétan nyang demen gondolin bocah-bocah cuman entu bocah kaga' diapa-apain. Katanya mah entu bocah digondol gara-gara didemènin aja kaga' diurus bener-bener ama orang tuanya. Wéwé gombèl bakal ngeja orang tuanya insap lantaran ditakut-takutin soalnya entu bocah nyang jadi anaknya. Kalo orang tuanya udah sadar, entu anak bakal dipulangin lagi ama wéwé gombèlnya. 

Wéwé gombèl punya perawakan entu dia punya nènèn panjang bener èn gondoi ampé-ampé entu nènèn nyingsor ampé tanah. Wéwé gombèl juga seneng banget kuar pas menggerib-menggerib nyari bocah nyang kaga' pating pulang pas mataari udah jadi sandékala (soré-soré pas langit udah mulain kekonèngan atawa orèn). 

## Ruju'an
X (wasilah silaturahmi)

**Twitter** atawa sekarang jadi **X** ya'entu wasilah silaturahmi nyang dibikin 21 Maret 2006 oleh Jack Dorsey, Noah Glass, Biz Stone, èn Evan Williams
Yahudi (agama)

**Yahudi** (hurup Arab Gundul: يهودى) nya'entu agama Ibrahimiah, tauhid, èn kaum nyang kediri deri terdisi ama peradaban agama, budaya, èn sarèatnya orang-orang Yahudi.

## Ruju'an
Yaman

**Yaman** (hurup Arab Gundul: يمن; basa Arab: ٱلْيَمَن *al-Yaman*) atawa resminya **Kiblik Yaman** (hurup Arab Gundul: کبليک يمن; basa Arab: الجمهورية اليمنية *al-Jumhūriyyah al-Yamaniyyah*) entu atu negara di Wètan Tenga. Dulunya, ni negara kebelèk jadi Yaman Lor ama Yaman Kidul. Ni negara letaknya di kidulnya Semenanjung Arab, watesan ama Arab Saudi di lor ama Oman di wètannya. Di bekiudlnya ada Selat Guardapui ama Telok Aden, di kulonnya ada Laot Mèra. Yaman nggablegin Pulo Sugutra (217 mil) di beludiknya panté Aprika Wètan. Adapun Yaman punya hopstad – San'a'.

## Ruju'an
Yarad

**Yarad** (hurup Arab Gundul: يرد atawa يارد; Ibrani: יֶרֶד‎ *Yereḏ*, di pemandegan יָרֶד‎ *Yāreḏ*, "mudun"; Yunani: Ἰάρετ *Iáret* atawa Ἰάρεδ *Iáred*; Arab: يرد *Yarad* atawa يَارَد *Yārad*), di Kitab Kejadian, entu turunan enemnya Adam ama Hawa. Sejarah utamanya diceritain di Kejadian 5:18–20.

## Ruju'an
Yayasan Wikimédia

**Yayasan Wikimédia** (hurup Arab Gundul: يايسن ويکيميديا) atawa dalem basa Inggrisnya **Wikimedia Foundation, Inc.** ièlah hoporhanisasi deri Wikipédi, Wikikamus, Wikitukil, Wikikitab, Wikisumber, Wikimacem, Wikikuliah, serènta proyèk-proyèk samenwèrekan Méta-Wiki. Wikimédia entu atu paguyuban sonderuntung nyang ada di bawahnya Wèt Plorida, Amrik Serèkat.

Ni yayasan punya tujuan ièlah ngedukung perkembangan penauan nyang bèbas lagi perdèo, proyèk-proyèk berales Wiki, ama ngangsrogin isi deri ni proyèk pada ama orang umum ramé-ramé bèbas, perdèo, èn sonder i'lan.

## Ruju'an
Yogyakarta Kota

**Yogyakarta Kota** entu atu kota nyang ada di Propinsi Daèrah Istimèwa Yogyakarta èn jadi dia punya hopstad. Ni kota ngejenggar ampé 32,5 km2 dengen kepadetan penduduknya 13.000 orang/km2. Ada 415.509 orang nyang tinggal di mari.

## Ruju'an
YuTub

**YuTub** (hurup Arab Gundul: ) atawa éjaan aslinya ***YouTube*** entu atu pelampang jejala masarakat èn aplikasi bakal ngedumanin dedelengan nyang perdèo èn antérobangsa di internèt. Ni pelampang ngasi orang bisa ngangkat, ndeleng, èn ngedumanin dedelengan. YuTub dibikin pertama kali per tanggal 14 Pèbruari 2005 ama tiga mantan anggota PayPal. Gugel (atu matskepé mesin penyari) ngelah èn ngoperasiin YuTub semprakan 2006. Sekarang, YuTub ngadain reklame bayar di semua halaman.

## Ruju'an
Yuke's Co. Ltd.

**Yuke's Co. Ltd.** ya'entu pengembang gim delengan dèri Jepang nyang hopkantornya di Osaka. Ni matskepé didiriin tanggal 26 Pèbruari 1993 ama Yukinori Taniguchi. Ni matskepé dikenal bahna ngembangin rèrodan gim delengan WWE nyang keilhaman deri gulet propèsionil nyang paké nama nyang medu prak taun 2018.

## Ruju'an
Yukon

**Yukon** (hurup Arab Gundul: ) nya'entu atu daèrah di Kanada, di belalor Kolumbia Brit, di bekulon Daèrah Lor-Kulon, èn di belètannya Alaska, negeri di Amrik Serèkat. Pemukimnya cuman 31.000 orang. Kebanyakan orang nyang mukin di enni daèrah tinggal di hopstatnya Waithors. Kebanyakan entu orang asli Kanada.

Yukon jadi daèrah entu sempragran 1898. Yukon tadinya entu bagéan deri Daèrah Lor-Kulon sempragan 1870 neba 1898. Kebanyakan orang dateng bakal mukim di Yukon selagi *Yukon Gold Rush* di taon 1890an.

Gunung Logan nyang jadi gunung paling julang entu ada di enni daèrah. Entu gunung ngejulang neba 5.959 mdml (mèter deri muka laot). 

## Ruju'an
Yumé wo Kanaété Doraémon

***Yumé wo Kanaété Doraémon*** (hurup Arab Gundul: يومى او کانايتى دورايمون; hurup Nipong: 夢をかなえてドラえもん) atawa artinya entu ***Doraémon Keja Gua punya Mimpi Kenyataan*** (hurup Arab Gundul: دورايمون کجا ݢوا فوڽ ممفى جاد کڽتأن) ya'entu lagu nyang dipaké bakal topik utama pèlem Doraémon nyang dilangsir bulan Juni 2007.

## Kata-kata dalem tanji ''Yumé wo Kanaété Doraémon''
Enni entu kata-kata dalem tanji *Yumé wo Kanaété Doraémon* nyang diserat dalem basa Nipong èn bacaannya (Latin Betawi) ama basa Betawi (hurup Latin èn Arab).

## Ruju'an
Yunani

**Yunani** (hurup Arab Gundul: يونانى; basa Yunani: Ελλάδα *Elláda* atawa Ελλάς *Ellás*) atawa **Grikenlan** (hurup Arab Gundul: ݢريکنلند) atawa resminya **Kiblik** **Hèlèn** (hurup Arab Gundul: کبليک هيلين; basa Yunani: Ελληνική Δημοκρατία *Ellinikí Demokratía*) ya'entu atu negara di Èropa Kidul-wètan. Dia punya hopstat nama Atène.

Ni negara ada watesan ama Albani, Makèdoni Lor, èn Bulgari di blèlir, srènta Turki di blètan. Sebagé lagi, Laot Égé ada di bagèan wètan ama kidulnya daratan Yunani, sementara Laot Ioniah – di belah kulon. Tu dua laot – bagèan deri Laot Tenga Wètan èn ada banyak pulo di sonoh. 80% deri entu negara pada gunung-gemunungan, dengen Gunung Olimpes sebagé puncak nyang paling alaihim.

Basa resmi nyang dipaké di Yunani ya basa Yunani, nyang dipaké ama 99% deri antéro penduduk Yunani. Ada banyak orang Yunani nyang ngaku sebagé Serani Ortodok.

Yunani juga' atu anggota pendiri deri Perserèkatan Bangsa-Bangsa, èn nimbrung ama NATO di tahon 1951, srènta Uni Èropa di tahon 1981. Tahon 2011, ni negara ngadopsi èuro jadi duitnya.

Adapun orang Yunani digero'nya sebagé **orang Yunani** (hurup Arab Gundul: اورڠ يونانى) atawa **orang Grik** (hurup Arab Gundul: اورڠ ݢريک).

## Ruju'an
Zaxby's

**Zaxby's** (cara lapal Betawi: **Jèkbi**; hurup Arab Gundul: جکبى) ya'entu warung tinggal madang deri Amrik Serèkat nyang ngejual swiwi ayam, sènwit, èn ama lalapan (*salad*). Warungnya ada di 900 tempat nyang ngejeprah di mana-mana di Amrik Serèkat. Sebagèan besarnya entu prèncésan punya, mar 123 cabangnya entu èmang asli si Zaxby's punya.

## Ruju'an
Èkonomi Indonésia

**Èkonomi Indonésia** entu sala atu èkonomi pasar nyang melingsat di dunia èn paling gedé se-Asia Kidul-wètan. Sebagé negara dengen pemasupan nenga-atas èn anggota G20, Indonésia dirungkunin jadi atu negara baru keindustrian. Diancer-ancer ada kali 21rb triliun rupiah selamanya tahon 2023, ni negara paling gedé èkonominya nomer 16 di dunia berales jumblah GDP èn nomor 7 berales GDP (PPP). Indonésia punya èkonomi internèt ngeranggeh 77 miliar dolar AS selamanya tahon 2022, èn diarep nglantasin 130 miliar dolar AS tahon 2025. Indonésia begantung ama pasar dalem negeri ama guwernemèn punya anggaran belajar serènta BUMN (guwernemèn sintrem gableg 141 usaha). Pengaturan ranggehan arga barang pasaran (masup juga' beras ama lèstrik) juga' gableg rol penting dalem Indonésia punya èkonomi pasar. Walakin, semprakan 1990-an, banyakan èkonominya dikukuin ama cukong-cukong Indonésia ama matskepé asing pada.
Èkuador

**Èkuador** (hurup Arap gundul: ايکوادور) atawa nama resminya **Kiblik** **Èkuador** (hurup Arap gundul: کبليک اکوادور, basa Spanyol: *República del Ecuador*; lèterleknya: "Kiblik Katulistiwa") ada atu negara nyang letaknya di Amrik Kidul, watesan ama Kolombia di lor, Péru di wètan ama kidul, èn Laotan Teduh di kulon.

Basa resminya Èkuador entu basa Spanyol nyang dipaké ama 94% warga deri semua-muanya penduduk. Atu basa nyang dipaké ama orang asli sonoh entu antara laèn: basa Kécua, Suar, èn sebelas basa laènnya. Èkuador punya luas gedénya 283.520 km2. Dia punya hopstad – Kito. Adapun dia punya kota paling gedénya ya'entu Guayaquil.

Ni negara punya penduduk bedasar sènsus tahon 2010 sebanyak 14.483.499 orang. Èkuador entu atu negara kiblik persidènsiil.

## Ruju'an
Èlmu bunyi

**Èlmu bunyi** (hurup Arab Gundul: علم بوڽى) ièlah èlmu pasal banda bebunyian ama pengamprahannya. Èlmu bunyi diartiin sebagé kajian basa nyang ngebelajarin pasal bunyi-bunyi basa nyang dikeja ama alat omong manusia. Bidang kajian èlmu bunyi entu bunyi basa sebagé atuan paling kecil deri omongan dengen gabregan rèndèngan bunyi nyang ngeja ucap.

## Ruju'an
Èlmu nahwu

Di èlmu basa, **èlmu nahwu** (hurup Arab Gundul: علم نحو) atawa **èlmu pernah basa** (hurup Arab Gundul: علم فرنه بهاس) ièlah èlmu nyang ngebelajarin pegimana itu kata ama awakan gegabregan bakal ngebentuk atuan nyang gedéan kaya' bungsel kata ama kalimat. Opènan pancerannya èlmu nahwu nglingkup pernahan rèndèngan kata, ubungan kaèdah basa, telepekan kalimat undak-undakan (pembangun), pemantesan, tabèat ragem lintesbasa, ama ubungan antara bentuk ama ma'na (èlmu ma'na). Ada ngejeprah macem-macem pendeketan èlmu nahwu nyang macem-macem nyang bèdanya cuman di dia punya persangkaan ama jujuan pancernya aja.

## Ruju'an
Èlmu palak

**Èlmu palak** (hurup Arab Gundul: علم فلق; Yunani: ἀστρονομία, translit. *astronomía*, dari *ástron* 'bintang' dan *nómos* 'hukum'), ya'entu èlmu nyang belajarin benda langit èn kejadian alam nyang terjadi di luar angkasa. Èlmu palak juga belajarin tentang kejadian di atmospir Bumi nyang asalnya dari luar angkasa kaya' batu-batuan angkasa atau selèndang kutub. Enni èlmu belajarin macem-macem hal tentang benda langit, kaya' asal-muasal, sipat tabèat/kimia', èlmu cuaca, èn geraknya. 

Èlmu palak béda ama èlmu nujum atawa èlmu primbon. Èlmu palak kaga ada juntrungannya ama manusia punya urusan nasib. Kaga punya juga alesan bintang-bintangan buat dijadiin kenapa manusia begini-begitu. Cuman kalo diliat dari tarihnya asal-muasal dua-dua enni èlmu sama.

## Ruju'an
Èlmu sarap (èlmu basa)

**Èlmu sarap** (hurup Arab Gundul: علم صرف) atawa **èlmu awak basa** (hurup Arab Gundul:  علم اوق بهاس) ièlah cawang èlmu basa nyang ngenalin atuan-atuan pengeja kata sebagé atuan kaèdah basa. Èlmu sarap mbelajarin sisik-melik bentuk kata serènta perobahan bentuk kata punya embanan ama golongan èn arti kata. Bisa dibilang kalo èlmu sarap mbelajarin sisik-melik bentuk kata serènta itu perobahan bentuk kata punya kegunaan, baè' kegunaan kaèdah basa ama kegunaan arti kata.
Di èlmu sarap, ada nyang namanya awakan (*morfem*) atawa terindil sarap, nya'entu terindilan paling kecit deri atu kata.

Pemasi-masiannya bisa digambarin sepegimana ni pada:

# Atu wacana kena dibelèk-belèk jadi kalimat
# Kalimat bisa dipetèng-petèng lagi jadi ma'na paling kecil, nya'entu kata.
# Kata bisa ada berapa penyarapan, misal: *nandurin* (N-tandur-in); bisa juga' cuman atu penyarapan, tulad: rumah, korsi, selamet, tabok.

## Ruju'an
Èmbrat

**Èmbrat** (hurup Arab Gundul: امبرت) ièlah tadangan nyang bentuknya kaya kètèl gedé nyang biasanya gableg garan ama corong èn dipaké bakal ngebanjur taneman paké tangan. Èmbrat udah dipaké seila-ilanya semprakan tahon 79 M, selamanya nyang tau ditemuin. Semprakan entu waktu, èmbrat mulain gableg banyak perbaèkan dalem hal rancangan. Selaèn ngebanjur taneman, èmbrat juga' gableg macem-macem kegunaan bahna ni alat – alat nyang kena dipaké bakal apa baé.

## Ruju'an
Èmbèr

**Èmbèr** (hurup Arab Gundul: امبر) entu wewadahan nyang atasnya mangap nglobéh ama ada pègangannya nyang utamanya dipaké bakal ngebawa' caèran. Benda padet juga' bisa dibawa' paké èmbèr, contonya kaé pasir nyang angèl kalo digempelin atu-atu paké tangan.

## Ruju'an
Èmpèr

Dalem rancang gedong, ada **èmpèr** (hurup Arab Gundul: امفر; Indonésia: *anjungan*, *pavilion*; deri basa Prasman *pavillon*, basa Latèn *papilio*) atawa **anglung** (hurup Arab Gundul: اڠلوڠ) ièlah atu gedong nyang kaga' kebelèk jauh deri gedong utama. Èmpèr biasanya dikeja bakal atu keperluan, tuladnya bakal nglakonin kita punya kedemenan. Èmpèr nyang dikeja bakal ngedapetin tempat bakal nempo' pemandangan alam nyang cakep namanya saung.

## Ruju'an
Banda èlmu

**Banda èlmu** (hurup Arab Gundul: ) atawa **ènsiklopédi** (hurup Arab Gundul: ) atawa **buku pinter** (hurup Arab Gundul: ) entu gawéan paranan nyang nanjain rangkuman segala macem cagak èlmu penauan atawa deri atu bidang doang. Wikipédi entu atu tulad banda èlmu dalem-jala. Biasanya, banda èlmu nyang pèrsi citak entu ampé berèrod-rèrod. Orang kalo mau maké tu banda èlmu, tibang cari di saban pasupannya (*entri*). Entar, di sonoh ada pembèbèrannya.

Ensiklopeda ule ade deri sekitar 2.000 taun nyang liwat ama ude berevolusi deri pas entu ingge sablak priuli (ditulis dalam sablak lintaspuak ape sablak pernakular), ukuran (beberapa ape seabrak polume), maksut (presentasi dari tauan global ape jangkauan tauan kebatas), persepsi budaya (later belakang, minat kelayakan, kemampuan), ama teknologi nyang kesedie buat produksi ama distribusi (manuskrip tulisan tangan), persepsi budaya. Jadi sumber informasi tepercaya nyang dikumpulin ama ahli tukang perdatam, persi cetak seabrak ditemuin di perpustakaan, sekolah ame institusi pendidikan lain die.

## Ruju'an
Èritréa

**Èritréa** (hurup Arab Gundul: اريتريا; basa Tigrinya: ኤርትራ *Ertra*; basa Arab: إريتريا *Iritriyā*) atawa resminya **Daulat Èritréa** entu atu (hurup Arab Gundul: دولة اريتريا; basa Tigrinya: ሃገረ ኤርትራ *Hagere Ertra*; basa Arab: دولة إريتريا *Daulat Iritriyā*) atawa negara di lingir panté wètan Aprika.

Èritréa letaknya di lingi panté Laot Mèra. Ni negara juga' ada di belah lornya Babul Mandib èn Badug Aprika. Èritréa watesan ama Sudan, Habsi, èn Jibuti. Ni negara embarnya 101.000 km2 èn mengrupaken atu negara paling kecit di Aprika. Ni negara punya hopstad nama Asmara.

## Ruju'an
Èrluji kantong

**Èrluji kantong** (hurup Arab Gundul: ارلوجى کنتوڠ) atawa **erluji kantong** (hurup Arab Gundul: ارلوجى کنتوڠ) atawa **horloji kantong** (hurup Arab Gundul: هرلوجى کنتوڠ) entu pengunjuk waktu nyang dicangkèl di kantong, bukan di mè' tangan. Orang kata, ni èrluji Peter Henlein punya temuan.

Èrluji kantong biasanya ada kètengnya nyang nyangcang ke pakéan, jadi tu èrluji kaga' jatoh deri kantong èn bejad. Ni èrluji punya macem pernah bekèn jaman sebelonnya èrluji tangan mingkin bekèn. Bahna ngamparnya èrluji tangan, ni èrluji kantong mingkin dikit ama kurang lumbrah. Cuman, masing ada nyang maké ni èrluji kantong. Hata, èrluji kantong emas sering jadi tenger orang punya pangsiun.

## Ruju'an
Èrluji tangan

**Èrluji tangan** (hurup Arab Gundul: ارلوجى تاڠن) atawa **erluji tangan** (hurup Arab Gundul: ارلوجى تاڠن) atawa **horloji tangan** (hurup Arab Gundul: هرلوجى تاڠن) entu pengunjuk waktu nyang dipaké di mè' tangan orang dengen tampilan waktu nyang pepes mingkin pernik. Èrluji tangan punya paèdah entu kanggo bakal ngasi unjuk waktu ama ngitung lat waktu antara dua kejadian di waktu nyang béda. Èrluji tangan galibnya gableg tiga macem jarum, nya'entu jarum jem nyang katé, jarum menit nyang rada panjangan (sedeng), èn jarum sekon nyang paling panjang. Pegèrotan pengunjukan jarum kejadian saban ngranggeh 60 skala, dimulain deri jarum sekon ke jarum menit èn deri jarum menit ke jarum jem. Èrluji tangan dasarannya dikenalin selamanya abad ke-16. Lagito, semua èrluji tangan èn laèn-laèn pengunjuk waktu pada maké mesin penggerak pegerakkan manual (*hand-winding*). Èrluji tangan paling kolot nyang ma'lum entu Ratu Inggris Élisabèt I punya èrluji tangan pikangan Robert Dudley selamanya tahon 1571. Deri abad ke-16 entuk awal abad ke-20, èrluji tangan cuman wadon nyang maké, sedeng lanang makénya èrluji kantong.

## Ruju'an
Ès

**Ès** (hurup Arab Gundul: ايس) entu aèr nyang dibekuin jadi bentuk kelang. Berales ama adanya raraban kaya' petilan tana atawa pelembungan, ès kena kiatan bening atawa kelir keblao-blaoan nyang kurang lebi butek. Ni pembekuan galibnya kejadian kalu aèr didinginin di bawah suhu 0 °C (273.15 K, 32 °F) di tekenan atmospir pakem. Ès bisa kebentuk di suhu nyang tinggian dengen tekenan nyang tinggian juga', èn aèr tetep jadi caèran atawa gas ampé -30 °C di tekenan nyang lebi bawah.

## Ruju'an
Ès té

**Ès té** (hurup Arab Gundul: ايس تى) entu pinuman sahi nyang dikeja adem ama batu ès. Sokanan, ès té ditamba rasa-rasa kaya' melati atawa buah-buahan kaya' jeruk sitrun, sèri, èn stobèri, atawa laban. Ès té entu pinuman nyang sokanan dipinum wayah metari lagian pentèr, soalnya hawa nyang beneran panas punya lantaran. Ès té jadi pinuman utama nyang sokanan dipinum di berapa warung makan di Indonésia, selaèn aèr puti. 

## Ruju'an
Èslan

**Èslan** (hurup Arab Gundul: ايسلند; Èslan: *Ísland*) atawa **Tana Ès** (hurup Arab Gundul: تانا ايس) entu atu negara pulo nyang pernahnya di Laotan Atlantik Lor, di antaranya Grunlan ama Norwèhen. Baholanya, ni negara tau jadi punyanya Dènemarken. Secara budayanya, ni negara dirèkennya bagèan Èropa. Èslan apstannya 301 kilomèter di blètannya Grunlan èn 1.001 kilomèter di bekulonnya Norwèhen. Ada barang 329.100 orang nyang ngambrek di ni negara. Èslan punya jenggar – 103.000 km2. Dia punya ibu negeri nama Rékiawik.

## Ruju'an
Èstlan

**Èstlan** (hurup Arab Gundul: ايستلند; Èst: *Eesti*) atawa resminya **Kiblik** **Èstlan** (hurup Arab Gundul: کبليک ايستلند; Èst: *Eesti Vabariik*) entu atu negara kecil nyang pernahnya ada di Daèrah Baltik Èropa Blèlir. Dia punya ibu negeri – Talin. Dia punya tetangga entu ada Swèden, Pinlan, Ruslan, èn Lètlan. Ada 1.322.893 orangan nyang ngendek di mari. Èstlan punya wilayah ada daratan gedénya ama 2.222 pulo di Laot Baltik.

Adapun orang Èstlan bisa digero' **orang Èst** (hurup Arab Gundul: اورڠ ايست).

## Ruju'an
Éka Kurniawan

**Éka Kurniawan** (Indonésia: *Eka Kurniawan*; lair 28 Nopèmber 1975) entu mualip deri Indonésia. Dia ngelarin didikan tinggi di Pakultèt Pilsapat Uniwersitèt Gajah Mada, Yogyakarta.

Éka Kurniawan kepili jadi atu *Global Thinkers of 2015* deri majalah *Foreign Policy*. Tahon 2016, dia jadi mualip Indonésia pertama nyang dinominirin bakal *Man Booker International Prize*.
Élisabèt I deri Inggris

**Élisabèt I deri Inggris** (hurup Arab Gundul: الصبيت ١ درى اڠݢريس) (7 Sèptèmber 1533 – 24 Maret 1603) ièlah ratu Inggris èn Irlan. Dia jadi ratu semprakan semprakan 17 Nopèmber 1558 ampé dia punya wapat bulan Maret 1603. Dia juga' digero sebagé ***Good Queen Bess*** (Bès Si Ratu Baè') atawa ***the Virgin Queen*** (Ratu Perawan) atawa **Gloriana**.

Dia entu Raja Hèndrik VIII deri Inggris èn Ana Bolèn punya, dia punya harim kedua, anak wadon èn juga' pemimpin paling akir deri Wangsa Tudor. Pas Bolèn dikelécétin di mahkamah ama dipegon mati, Élisabèt idupnya jadi awut-awutan kaga' kepuguh lagu, ampé segala dirangkèng di Menara Londen, atu penjara kolot, lantaran dituding ngebantu Ratu Mariah punya musu.

Biar gitu, Élisabèt bekukunya pinter ama betungsé betul. Dia punya kuasa kentara bèda lantaran dia punya ranggehan dalem kesenian, dagang, ama pengumbaraan. Dia monès ngejaga dia punya negara jaman-jaman Armada Spanyol. Dia kaga' perna kawin, cuman dia nyedèknya dia kawin ama Inggris. Dia juga' gableg dedemenan, masup juga' Bupati Lèster. Pas dia puna wapat tahon 1603, Raja Yakub VI deri Skotlan dibenum jedi dia punya penerus.

## Ruju'an
Dinda Kanyadéwi

**Dinda Kanyadéwi** (lair 5 Pèbruari) ya'entu tukang lakon wadon èn tukang pèjèng Indonésia. Ni orang mulain dia punya jalan gawé jadi pinalis di pemilihan Gadis Sampul 2022.

## Ruju'an
Waikabubak, Sumba Kulon

**Waikabubak** entu atu kecamatan nyang ada di Kabupatèn Sumba Kulon, Propinsi Nusa Tenggara Wètan. Ni kecamatan ngejenggar ampé 63,87 km2 dengen kerangsekan pengambreknya 557,44 orang/km2. Ada 35.604 orang nyang tinggal di mari.

## Ruju'an
Basa Arab

**Basa Arab** ya'entu atu basa Semit Tenga nyang masup ke rungkun basa Semit èn deket ama Basa Ibrani èn basa Aram.
Tsukasa Morimoto

**Tsukasa Morimoto** (森本 良, *Morimoto Tsukasa*, lair 24 Juni 1988) entu pemaèn bola tendang dari Jepang nyang maènin bola jadi bèk.

## Jalan gawé
Tsukasa Morimoto tau maèn bakal Sagan Tosu, Yokohama FC, SC Sagamihara èn Nara Club.

## Ruju'an
Lionel Messi

**Lionel Messi** (lair 24 Juni 1987) entu sepèler bola tendang dari Arhèntini nyang maèn jadi penyerang.

## Jalan gawé
Messi tau maèn bakal FC Barcelona ama Paris Saint-Germain F.C.. Wayah gini, dia lagi maèn di kleb Inter Miami CF.

## Ruju'an
Pèlem meneng

**Pèlem meneng** (hurup Arab Gundul: فيلم منڠ) entu pèlem nyang kaga' paké suara kenong-kenong nyang dijuntrungin (atawa biasanya, kaga' ada omong-omongannya). Bagèn kata pèlem meneng ngebawa' penyeritraan ama perangsaannya liwat gambar, macem-macem perintilan jalan ceritra (kaya' latar ama jaman) atawa omong-omongan nyang penting bisa baé, bok-bokan perlu, dibawa'in liwat tulisan nyelak (*intertitle cards*).

## Ruju'an
Sigmun Peroid

**Sigmun Peroid** atawa **Sigmun Proid** (hurup Arab Gundul: سيݢموند فرويد; Dèt: *Sigmund Freud*; Morawi, 6 Méi1856 – Londen, 23 Sèptèmber 1939) entu atu dukun sarap (*neurologist*) deri Ostenrèk. Dia nyang nemuin pengobatan sakit sèipi roda (*mental illness*) ama sakit sarap (*neurosis*) paké wasilah terindil jiwa (*psychoanalysis*).

## Ruju'an
Son Heung-min

**Son Heung-min** (Koréa: 손흥민; [son.ɣɯŋ.min]; lair 8 Juli 1992) entu pemaèn bola tendang dari Koréa Kidul nyang maènin bola jadi penyerang.

## Jalan gawé
Son tau maèn bakal Hamburger SV, Bayer 04 Leverkusen, èn Tottenham Hotspur F.C..

## Ruju'an
Pèlem serem

**Pèlem serem** (hurup Arab Gundul: فيلم شيطان) entu pèlem nyang dibikin bakal ngeja kedèr penontonnya. Pèlem serem sokanan suka dikelèruin ama pèlem merengket (*thriller*), nyang èmang gènèngan rada numbras.

## Ruju'an
Megawati Soekarnoputri

**Diah Permata Megawati Setiawati Soekarnoputri** (lair 23 Januari 1947) ya'entu Persidèn Indonésia nyang kelima ngejabat deri 23 Juli 2001 sampe 20 Oktober 2004.

## Ruju'an
No'am Homski

**Avram Noam Chomsky** (lair 7 Désèmber 1928) atawa **No'am Homski** (hurup Arab Gundul: نوعم خومسكي) entu atu ahli basa deri Amrik, pilsup, tukang getol pulitik, mualip, ama dosèn. Dia entu Propèsor Institut ama pangsiunan propèsor di Institut Tèhnolohi Masacusèt.

## Ruju'an
Lulu Zaharani

**Lulu Zaharani Krisna Widodo** (hurup Arab Gundul: لولو زهراني كريسنا ويدادا; lair 16 Désèmber 2003) nya'entu tukang pèjèng (*model*), atlit, ama jawara lomba kebotoan Indonésia deri Bandar Lampung.

## Ruju'an
Jem Inggris

**Jem Inggris** (hurup Arab Gundul: جم إڠݢريس; Inggris: *Big Ben*) entu nama poyokan bakal kelenèngan nyang gondal-gandul di menara jem nyang ada di blèlirnya Ruma Mejelis Bicara, Londen, Inggris. Resminya mah, ni menara digero'nya **Menara Élisabèt**. Tadénya, ni menara cuman dibilang **Menara Jem**, cuman dibalik nama dah tu pas bulan Sèptèmber 2012 buat ngerayain Gocap Tahon Intennya Ratu Élisabèt II. Cumanan mah, orang, masup juga' orang nyang pada ngambrek di Londen, pada nggero'nya *Big Ben* anu tumannya begitu, kon, bahnanya èmang segedé alaihim.

Ni menara dirancang ama Edmund Beckett Denison ama makan wayah ampé 13 tahon punya lama cuman bakal ngebangun ni menara nyang marinya rampung selamanya tahon 1859. Tu jem pepes nyala dah semparakan entu tahon, kecuali berapa bulanan doang pas tahon 1976 nyang tu jem ngadat ampé kudu didandanin dulu.

## Ruju'an
Léo Tolstoi

Pengèran **Léo bin Nikolas Tolstoi** (hurup Arab Gundul: ليو بن نيخولاس تولستوئي; Rus: Лев Николаевич Толстой *Lev Nikolayevich Tolstoy*, HPA: [ˈlʲef nʲɪkɐˈla(j)ɪvʲɪtɕ tɐlˈstoj]; biasa digero' **Léo Tolstoi**) (9 Sèptèmber 1828 – 20 Nopèmber 1910, N.S.; 28 Agustus 1828 – 7 Nopèmber 1910, K.J.) entu sastrawan Rus, pembaru masarakat, kaum anteng, kaum urakan Serani, tukang gares sayuran, tukang mikir ahlak, ama anggota nyang gableg embanan di kulawarga Tolstoi.

## Catetan

## Ruju'an
Gunung Tebu

**Gunung Tebu** ya'entu gunung nyang ada di negeri Terengganu, Malésia. Gunung Tebu punya ketinggian – 1.039 mèter (3.408 kaki).

## Ruju'an
Gunung Karang

**Gunung Karang** ya'entu gunung api stratovolcano nyang pernahnya di Kabupatèn Pandeglang, Propinsi Banten, Indonésia. Gunung Karang entu gunung paling tinggi di Propinsi Banten.

## Ruju'an
Gunung Batu Jonggol

**Gunung Batu Jonggol** ya'entu gunung nyang ada di Kecamatan Sukamakmur, Kabupatèn Bogor, Propinsi Jawa Kulon. Gunung Batu Jonggol tingginya 875 mèter (2.871 kaki).

## Ruju'an
Sydney Sweeney

**Sydney Bernice Sweeney** (lair 12 Sèptèmber 1997) entu tukang lakon wadon deri Amrik. Dia mulain dilongok ama orang pada tahon 2018 bahna nongol di pèlem rèrodan tipi nama *[[Everything Sucks!]]* ama *[[The Handmaid's Tale]]*, èn di pèlem rèrodan kewates nama *[[Sharp Objects]]*. Tahon bèsoknya, dia digaèt dah di pèlem nyang dimandorin ama Quentin Tarantino nama *[[Once Upon a Time in Hollywood]]*.

## Ruju'an
Am Spiegelgrund

**Am Spiegelgrund** ya'entu klinik di Wina waktu Perang Dunia II, nyang jadi tempat dibunuhnye 789 pasien anak di bawah pemerintahan Nazi Jerman. Sejak 1940 sampai 1950, eni tempat jadi bagian dari Rumah Sakit Psikiatris Am Steinhof, nyang kemudian dikenal dengan name Klinik Otto Wagner di Baumgartner Medical Center di Penzin, Distrik 14 Wina. Eni bangunan terdiri dari 60 paviliun, pake gaye arsitektur Art Nouveau, didesain Otto Wagner.
Susilo Bambang Yudhoyono

**Susilo Bambang Yudhoyono** (lair 9 September 1949) ya'entu mantan Persidèn Indonésia ke-6 nyang ngejabat deri 20 Oktober 2004 ampé 20 Oktober 2014.

## Ruju'an
Persidèn Indonésia

**Persidèn Kiblik Indonésia** (hurup Arab Gundul: ; ) atawa pèndèknya **Persidèn Indonésia** (hurup Arab Gundul: ; ) nya'entu Indonésia punya hop negara èn hop gubernemèn.
Parté Démokrat

**Parté Démokrat** (hurup Arab Gundul: ; ) ya'entu atu parté pulitik di Indonésia nyang dibikin tanggal 9 Sèptèmber 2001 ama diaciin tanggal 27 Agustus 2003. Ni parté punya penjejeg entu Susilo Bambang Yudhoyono, persidèn Indonésia nyang ke-6.

## Ruju'an
Ruti buaya

**Ruti buaya** (hurup Arab Gundul: ) entu atu makanan has orang Betawi, nyang bentuknya ruti nyang dibikin ngebentuk kaya' bajul atawa buaya. Ni makanan biasanya disiapin bakal sarat ngeraya'in upacara kawinan adat Betawi.

## Sejarah
Cara bikin ruti dibawa' èn diajarin ama orang Èropa nyang ngambrek di Bandar Betawi (Jakarta), ya'entu orang Portugis ama orang Welanda. Ada nyanaan sebelonnya orang Èropa pada dateng, ruti buaya mentak dibikin deri ubi atawa singkong. Bentuk ruti buaya jaman sekarang nongolnya pas jaman Welanda, anu kesawaban daharan Welanda, barengan ama makanan laèn kaya' selat solo, makaroni sekotel, pastèl tutup, bèstik jawa, semur (dari basa Welanda *smoor*), sop èrten, brènebon (sop kacang mèra), èn sop buntut.

## Arti ama ma'na
Orang Betawi pada percaya kalu buaya entu kawinnya cuman sekali, entu juga ama atu pasangan doang. Lantaran entu, ni ruti dianggep ngelambangin sipat setia pasangan nyang lagi dikawinin. Pas acara kawinan, ni ruti buaya biasanya ditaro di samping pengantèn wadon. Entakanuh, tamu nyang dateng bakal nanggepin pagimana bentukan ni ruti buaya nyang dianggep ngewakilin sipatnya si pengantèn laki. Misalnya, buaya entuh dari dulu udah dianggep binatang nyang sabar nogogin mangsa, mangkanya dianggep lambang orang sabar. Mangkanya, tetamu bakal ngelèdèk si pengantèn wadon paké omongan kaya', "*Laki lu bakal sabar, Nèng*". Selaèn sipat setia, entu ruti juga dianggep ngelambangin kema'muran. Tapi wayah gini mah, ma'na buaya jadi berobah, jadi dijuntrung-juntrungin ama hal-hal nyang bangpak, kaya' *buaya judi* (tukang maèn ngetop), *buaya minum* (tukang nginum tèlèr) ama *buaya darat* (tukang maèn belakang).

Buaya entu dianggep ngelambangin sipat sabar, lantaran buaya tuh biasanya peboto sabar; nyilem diem ngedekem di rawa-rawa atawa kali buat nogogin mangsa dateng. Pèrsi laèn bilang kalu ni ruti ngelambangin sipat kelanangan.

## Ruju'an

## Daptar paranan
* 
*
Bajul

**Bajul** atawa **buaya** ya'entu binatang ngeloso nyang awaknya gedé ama bisa idup di aèr ama darat. Kalo di setilah èlmunya, bajul masupnya ke macem anggota kulawarga ***Crocodylidae***.

## Ruju'an
Èlmu kesèhatan

**Èlmu kesèhatan**  atawa **èlmu kewarasan**  ya'entu atu èlmu nyang ngurusin kesèhatan manusia ama héwan.

## Ruju'an
Tèhnolohi

**Tèhnolohi** ya'entu keseluruhan sarana untuk menyediakan barang-barang yang diperlukan bagi kelangsungan dan kenyamanan hidup manusia
Hawa

**Hawa** (hurup Arab Gundul: ) nya'entu atu keadaan udara di kalangan awan (*atmosfer*) di atu wayah atawa tempat nyang kaga' puguh ama berobah-robah. Hawa ditilé tibang mantengin keadaan ujan, suhu udara, jumblah auban ampak-ampak, penguapan, kedemekan, ama sepud angin di atu tempat deri ari ke ari. Penerindilan hawa maké lat wayah deri seari ampé seminggu punya lama.

## Ruju'an
Masak

**Masak** (hurup Arab Gundul: ) entu atu kegetolan ngolah daharan tibang manasin bahan daharan biar tu bahan daharan kena dilebok.

## Ruju'an
Ubung-ubungan

**Komunikasi** () ya'entu suatu proses ketika seseorang atau beberapa orang, kelompok, organisasi, dan masyarakat menciptakan, dan menggunakan informasi agar terhubung dengan lingkungan dan orang lain
Basa Welanda

**Basa Welanda** (hurup Arab Gundul: ; ) ya'entu atu basa nyang diomongin ama 20 juta di dunia nyang juga' bagéan deri basa Jèrman Kulon bareng basa Inggris èn basa Dèt.

## Ruju'an
Seni

**Seni** (hurup Arab Gundul: ) ya'entu keboléan bikin gawean nyang ada mutunya (diliat deri alusnya, cakepnya, semenggahnya, bentuknya èn laènnya) kaya' ibingan, patung, gambar, ukiran.

## Ruju'an
Lèstrik besi berani

**Lèstrik besi berani** (hurup Arab Gundul: ; ) ya'entu cabang èlmu tabè'at nyang ngebelajarin lèstrik ama besi berani.

## Ruju'an
Basa Rus

**Basa Rus** (hurup Arab Gundul:  ) nya'entu basa nyang masup ke rungkun Slawen Wètan nyang diomongin di Ruslan èn orang Rus punya basa asli.
Basa Asèrbaijan

**Basa Asèrbaijan** (hurup Arab Gundul: ; ) atawa **basa Turki Asèri** (hurup Arab Gundul: ) ya'entu atu basa nyang masup ke basa Turki punya logat. Nyang ngomong ni basa ada pengambrek Asèrbaijan ama 25% deri pengambrek di Iran.

## Ruju'an
Lontong sayur

**Lontong sayur** (hurup Arab Gundul: ) atawa kotan-kotan digero' **lontong gulé** ) ya'entu atu makanan Indonésia nyang isinya lontong diracik-racik, entakanuh diguyur ama sayur nyang digodog pake kuah santen èncèr. Sayuran nyang dipaké entu kaya' labu siem, buncis, ama nangka muda, ganu bolé ditamba'in témpé, tahu, telor rebus, sambel èn krupuk. Enni makanan sokanan dibikin ama orang Betawi ama Minangkabo.

Lontong sayur entu mèmper banget ama tupat sayur, bédanya cuman dalem hal mili: mao paké tupat apa lontong. Kalo di Jakarta, ni makanan kesohor banget bakal sarapan pagi, selaèn bubur ayam ama nasi uduk. 

Kalo di Sumatra Kulon, enni makanan namanya lontong gulé Minang. Bumbunya mah medok has masakan Minangkabo. Kuah santennya paké bumbunya seabreg. Macemnya lontong gulé entu tuladnya kaya': lontong gulé paku, lontong gulé tauco, lontong gulé cubadak. Enni makanan biasanya ditanjain paké telor bulet, mi gorèng èn krupuk mèra. Tapi wayah gini, lontong gulé bisa ditamba'in gulé *tunjang* (sikil sampi). Lontong gulé biasa dijadi'in sarapan pagi ama orang Sumatra Kulon.

## Deleng ongkoh
* Pésor

## Ruju'an
Hop negara

**Hop negara** (hurup Arab Gundul: ) atawa **pala negara** ) entu tokoh masarakat nyang mimpin atu negara nyang daulat. Hop negara ngelah tanggung jawab ama hak pulitik nyang ditetepin nyang surup ama atu negara punya wèt dasar. Mangkanya, hop negara kena dibédain liwat wèt dasar nyang pada béda di atu negara di dunia.

## Ruju'an